Միլլի Բոբբի Բրաուն

Միլլի Բոբբի Բրաուն (, ), անգլիացի դերասանուհի և մոդել։ Նա հայտնի է Netflix ընկերության «Տարօրինակ դեպքեր» հեռուստասերիալում ունեցած իր Տասնմեկի դերով։ Նաև դարձել է ամենաերիտասարդ մարդը Time 100–ի ցանկում և ՅՈՒՆԻՍԵՖ–ի ամենաերիտասարդ ազատ կամքի դեսպանը։

Վաղ կյանք 
Բրաունը ծնվել է Իսպանիայի Մարբելյա քաղաքում, Անգլիացի Քելլի և Ռոբերտ Բրաունների ընտանիքում։ Նրա հայրը անշարժ գույքի գործակալ է։ Նա ունի մեկ մեծ քույր՝ Փեյջը, մեկ ավագ եղբայր՝ Չարլին, և մեկ փոքր քույր՝ Ավան։ Ընտանիքը տեղափոխվեց Բորնմուտ, երբ Բրաունը չորս տարեկան էր, և չորս տարի անց գաղթեց Օռլանդո, Ֆլորիդա։ Ծնվել է մեկ ականջի մասնակի խլությամբ, մի քանի տարիների ընթացքում աստիճանաբար կորցրել է այդ ականջի լսողությունը։

Կարիերա 
2014 թվականին նկարահանվել է ամերիկյան BBC հեռուստաընկերության «Մեկուսացում» հեռուստասերիալում որպես Մեդիսոն Օդոնելլ։ Մեկ տարի առաջ նրա դեբյուտը կինոյում եղավ «Մի անգամ Հրաշքների աշխարհում» ֆանտաստիկ ժանրի սերիալում, որտեղ էլ նա ունեցավ փոքրիկ Ալիսիայի դերը։ Նաև ունեցել է դերեր «NCIS» և «Grey's Anatomy» հեռուստասերիալներում։

Ամենամեծ համբավը նա ձեռք է բերել Netflix հեռուստաընկերության «Տարօրինակ դեպքեր» հեռուստասերիալում իր ունեցած դերից հետո, որի միջոցով դերասանուհին նոմինացվել է՝ Գիլդիայի մրցանակ դրամատիկական սերիալների լավագույն կանացի կերպարի համար։

2016 թվականի նոյեմբերին նկարահանվում է Բրդիի «Find Me» երգի տեսահոլովակում։ Հենց այդ ամսում էլ հայտնի դարձավ որ Միլլին նկարահանվում է «Գոդզիլլա:Հրեշների թագավորը» մարտաֆիլմում (դերասանուհու առաջին դերը ֆիլմում)։

Անձնական կյանք 
Պարբերաբար բնակվում է Լոնդոնում, Լոս Անջելեսում, Կալիֆոռնիայում և Ատլանտայում (Ջորջիա)։ Նա, նրա հայրը և եղբայրը «Լիվերպուլ» ֆուտբոլային ակումբի երկրպագուներ են։

Հանդիպում էր ամերիկացի երգիչ Ջեյքոբ Սարտարիուսի հետ։ 2018 թվականի հուլիսի 31-ին զույգը բաժանվել է։

2021 թվականից Դերասանուհին հանդիպում է ամերիկացի դերասան Ջեյք Բոնգիովի հետ։ Զույգը 2023 թվականի Ապրիլին 11֊ին հայտարարեց իրենց նշանվելու լուրի մասին ինստագրամյան իրենց էջերում։

Ֆիլմագրություն

Ֆիլմ

Հեռուստատեսություն

Տեսահոլովակներ

Տեսախաղեր

Մրցանակներ և նոմինացիաներ

Ծանոթագրություններ

Արտաքին հղումներ 

Անգլիացի դերասանուհիներ
Անգլիացի մոդելներ
Բրիտանացի հեռուստատեսային դերասանուհիներ
Մոդելներ այբբենական կարգով
21-րդ դարի դերասանուհիներ
Բրիտանացի դերասանուհիներ
21-րդ դարի անգլիացի դերասանուհիներ
Բրիտանացի պրոդյուսերներ
Բրիտանացի կինոդերասանուհիներ